16.3.2023
DA
Den Europæiske Unions Tidende
C 100/93
5.3.
EØSU understreger betydningen af at finansiere forsøgs- og afprøvningsinfrastruktur for at hjælpe nyetablerede virksomheder med at opskalere deres teknologier og slå bro over kløften mellem laboratorier og kommercielle applikationer.
I den forbindelse glæder udvalget sig over indførelsen af det nye begreb »afprøvnings- og forsøgsfaciliteter« i forslaget til den reviderede generelle gruppefritagelsesforordning for statsstøtte.
Navnlig bør der skelnes mellem afprøvnings- og forsøgsfaciliteter og dem, der almindeligvis betegnes som »teknologisk infrastruktur«.
I denne henseende kan den fremherskende økonomiske anvendelse være det afgørende element.
Desuden bør anmeldelsestærsklerne ligestilles til 21 mio.
EUR for både afprøvnings- og forsøgsfaciliteter og teknologisk infrastruktur, og der bør indføres en gunstig ordning for virksomheder, der bidrager med mindst 5 % af investeringsomkostningerne til afprøvnings- og forsøgs­ faciliteter. 5.4.
EØSU bifalder også initiativet med hensyn til offentlige indkøb.
I den forbindelse foreslår udvalget, at man overvejer muligheden for at indføre en mekanisme, der sikrer deltagelse fra mindst én nyetableret virksomhed ved køb af innovationsløsninger. 5.5.
EØSU understreger betydningen af at have en solid ordning for intellektuel ejendomsret, der gælder for nyetablerede virksomheders opfindelser, for at fremme den fortsatte udvikling af forskningen.
Når forretningspartnere gør krav på eneret til tidlige videnskabelige resultater (hvilket kræver eksklusivitet for at kunne støtte og samarbejde med videnskabelige laboratorier), er der en risiko for, at disse resultater ikke vil blive videreudviklet af videnskabelige laboratorier, da de ikke længere er af økonomisk interesse.
6.
Flagskibsinitiativet om fremskyndelse og styrkelse af innovation i europæiske innovationsøkosystemer i hele EU og håndtering af innovationskløften 6.1.
EØSU opfordrer Kommissionen til at fremme den tværregionale dimension af investeringer.
Udvalget glæder sig navnlig over den prioritering, der gives til visse interregionale innovationsprojekter, der er knyttet til EU's vigtigste prioriteter (f.eks.
bæredygtighed), med fælles deltagelse af hhv. mere og mindre innovative regioner. 6.2.
EØSU understreger, at innovation trækker på hele forsknings- og udviklingskæden.
Det spænder fra nysgerrighedsdrevet forskning til anvendt forskning og udviklingsaktiviteter samt uddannelse og erhvervsuddannelse og afhænger af den kapacitet og de ressourcer, der er nødvendige for udbredelse af innovationer, som bestemmes af politiske, kulturelle og socioøkonomiske systemer.
I den forbindelse understreger EØSU, at strukturel innovation og udvikling af nye idéer også forudsætter, at offentlig støtte tillige bør gavne de videregående uddannelser, herunder erhvervsuddannelse (som er afgørende for at fremme innovation) og innovationslaboratorier, og ikke kun projekter, der allerede er nået til markedsfasen.
For at forfølge dette mål kan Kommissionen trække på en række pilotuniversiteter. 6.3.
EØSU bifalder også Kommissionens støtte til medlemsstaterne i udviklingen af vigtige grænseoverskridende projekter af fælleseuropæisk interesse og understreger betydningen af også at støtte forskningsfasen, da innovation er en lokal proces, der bør støttes fra starten i et bottom-up-scenario på linje med den endelige rapport om »Fremtiden for Europa« (forslag 12 og 35).
Derfor bør både forskningsaktiviteterne og forskernes faglige udvikling finansieres.
Forskningsresultater, som støttes offentligt, bør være åbne for yderligere udvikling af innovatorer, evt. via Innospace-platformen. 6.4.
EØSU glæder sig over offentliggørelsen af en vejledning, der skal hjælpe de berørte myndigheder med at vælge det mest hensigtsmæssige europæiske strategiske program.
Det understreger tillige betydningen af ikke at udforme strategiske programmer som »lukkede segmenter«, men at tage hensyn til deres komplementaritet og, hvor det er muligt, anvende dem horisontalt.
7.
Flagskibsinitiativet vedrørende fremme, tiltrækning og fastholdelse af deep tech-talenter 7.1.
EØSU glæder sig over dette initiativ, der skal øge mulighederne og gøre det nemmere for arbejdsgivere og talenter i hele Europa at finde hinanden.
7.2. EU.
EØSU bifalder især idéen om at vurdere muligheden for en mere gunstig skattemæssig behandling af aktieoptioner i
7.3.
EØSU opfordrer Kommissionen til at tage hensyn til den skattemæssige situation for talentfulde personer, der flytter på tværs af grænserne, for at undgå hindringer for talenters frie bevægelighed.
7.4.
Udvalget opfordrer Kommissionen til at koordinere de nationale initiativer, der har til formål at fremme talenter.